Leif Waarum

Leif Waarum (født 22. september 1956) er en norsk lokalpolitiker for Arbeiderpartiet. 

Etter kommunevalget 2011 ble han valgt til ordfører i Vestre Toten kommune. Han hadde før det sittet i kommunestyret det meste av foregående fireårsperiode, først som møtende vara, så som fast representant. Han var ordfører til 2019, da han ble etterfulgt av Stian Olafsen. 

Waarum er utdannet innen økonomi og ledelse, og han har arbeidet som daglig leder av arbeidstreningsbedriften ATS Gjøvik/Toten.

Referanser 

Ordførere i Vestre Toten
Ap-ordførere i Oppland